kardosdrur/scandi-wiki huggingface dataset:
Rold Skov

{
  "type": "ExternalData",
  "service": "geoshape",
  "ids": "Q2061221",
    "properties": {
      "stroke": "#ff0000",
      "stroke-width": 2,
    }
}

Rold Skov, som ligger centralt i Himmerland mellem Arden og Skørping, er Danmarks næststørste sammenhængende skovkompleks med ca. 8.000 ha. I skoven ligger blandt andet Den Jyske Skovhave og Rebild Bakker. Herudover er der en række museer spredt i området såsom Spillemands- jagt og skovbrugmuseet, Blokhusmuseet og Thingbæk Kalkminer (administreret af Rebildcenteret).

Rold Skov er stærkt kuperet, hvilket giver forudsætninger for kildevæld og søer. Kilderne omfatter Lille Blåkilde, som trods navnet giver 150 liter pr. sekund, Ravnkilde, Gravlevkilden og Egebækkilden. Madum Sø øst for skoven er den største sø med mulighed for badning, størrelsesmæssigt efterfulgt af Store Økssø og Mossø. Ved skovens nordvest-kant ved Gravlev er Gravlev Sø i Lindenborg Ådal reetableret efter i en årrække at have været drænet.

75 % af skoven er i privateje, hvor Lindenborg Gods, Nørlund Gods og Willestrup Gods tegner sig for hovedparten, og staten ejer de resterende 25 %. Statens andel administreres af Skov- og Naturstyrelsen, Himmerland.

Rold Skov er en del af Natura 2000-område 18 Rold Skov, Lindenborg Ådal og Madum Sø og er både habitatområde og fuglebeskyttelsesområde.

Urørt skov
I henhold til Naturpakken 2016  blev der i 2018 udpeget to områder i Rold Skov til urørt skov. Et område i den nordlige del af skoven er beliggende ved den store Lindenborg Ådal i Nørreskov og omfatter både markante skrænter og de tilstødende skovarealer. Det sydlige område er beliggende midt i  det kuperede bakkelandskab i Fælles Skov nordvest for Store Økssø. Samlet udgør de to områder med ny urørt skov i Rold Skov 297 hektar.

Historien 
Rold Skov blev gennem århundreder forbundet med røveri og voldelige overfald. I 1830'erne lykkedes det at optrevle en større bande, hvis retssager efterfølgende tog hele syv år fra 1837 til 1844. En af de dømte havde tilnavnet Bettefanden og blev senere beskrevet af Blicher i novellen af samme navn.

Under Den Kolde Krig anlagdes atombunkeren Regan Vest i Rold Skov. Bunkeren er i dag forladt og nedlagt, og det diskuteres, hvilke funktioner den nu kan anvendes til. Det har bl.a. været på tale, at bunkeren skulle anvendes som museum. Regan Vest er nu indrettet som museum.

I Litteraturen 
 Steen Steensen Blicher: Bettefanden

Galleri

Kilder og referencer 

 Rold Skov  Naturstyrelsen.
 Rold Skov Rold Skov Natur- og Kulturcenter.
 Rold skov Naturturist Nordjylland
 Rebildcentret  Rebildcentrets hjemmeside.
 Rold Skov Museerne  Knudepunkt for museerne i Rold Skov.

Eksterne henvisninger 

 Rold Skov, Skov- og naturstyrelsen, vandreture i statsskovene nr. 114.

 
Rebild Kommunes geografi
Skove i Mariagerfjord Kommune
Fredede arealer i Danmark
Natura 2000-planer
EU-habitatområder i Danmark
Fuglebeskyttelsesområder i Danmark
Statsskove i Danmark
Urørt skov
Himmerland
Jakobikirke (Lübeck)

Jakobikirken i Lübeck blev oprettet i 1334 som fiskernes [[Kirke (bygning)|kirke}}. Jakobikirken er i dag en af de mest kendte kirker i hansebyen. Kirken er indviet til apostelen Jakob. Dens prædikestol er fra 1698. Kirkens alter er fra 1698. Alteret blev bygget af Hieronymus Hassenberg.

Pastorer 
 ca. 1480–ca. 1495: Levo Leve
 1530–1574: Peter Christian von Friemersheim
 1613–1625: Hermann Wolff († 1625)
 1610–1613: Adam Helms (1579–1653), prædikant
 1626–1661: Gerhard Winter (1589–1661)
 1662–1685: Heinrich Engenhagen (1615–1685), prædolamt siden 1643
 1691–1696: Hermann Westhoff (denyngre) (1635–1696)
 1695–1706: Heinrich Dürkop (1671–1731), prædikant
 1697–1706: Levin Burchard Langschmidt (1654–1722)
 1739–1767: Georg Hermann Richerz (1716–1767)
 1745–1752: Johann Jacob von Melle (1721–1752)
 1767–1788: Peter Hermann Becker (1730–1788)
 1801–1831: Heinrich Caspar Münzenberger (1764–1831)
 1840–1868: Marcus Jochim Carl Klug (1799–1872)
 1868–1891: Gustav Hofmeier (1826–1893)
 1889–1915: Heinrich Lindenberg (1842–1924), 1889 Archidiaconus, 1891 Hauptpastor, 1909–1914 zugleich Senior
 1928–1944: Axel Werner Kühl (1893–1944)

Eksterne henvisninger 

Kirker i Slesvig-Holsten
Bygninger, konstruktioner og anlæg i Lübeck
Polyeder

Et polyeder (flertal: polyedre) er en særlig type rumlig figur. Et polyeder kan bestå af et vilkårligt antal polygoner, dog mindst fire, som hver især kan have en vilkårlig form. Kravet er blot, at fladerne mødes i fælles kanter, så den rumlige figur har en sammenhængende overflade uden huller. 

Ordet "polyeder" kommer af det græske poly = mange (eller flere) og eder = side og kan oversættes som "flersidet".

Regulære polyedre 

En særlig gruppe af polyedre er de regulære polyedre. Der er kun fem regulære polyedre, også kaldet De Platoniske Legemer.

Tetraeder
Et regulært tetraeder består af fire ligesidede trekanter. Navnet er dannet ud fra det græske ord tetra, som betyder fire.

Heksaeder
Et regulært heksaeder, som er det samme som en terning, er et polyeder med 6 sider, som alle er kvadrater. Navnet er dannet ud fra det græske ord hexa, som betyder seks.

Oktaeder
Et regulært oktaeder består af otte ligesidede trekanter. Navnet er dannet ud fra det græske ord okta, som betyder otte.

Dodekaeder
Et regulært dodekaeder består af tolv regulære femkanter. Navnet er dannet ud fra det græske ord dodeka, som betyder tolv.

Ikosaeder
Et regulært ikosaeder består af tyve ligesidede trekanter. Navnet er dannet ud fra det græske ord ikosi, som betyder tyve.

Andre polyedre 

I vor omverden findes utallige eksempler på polyedre, som ikke er regulære polyedre:

 En pyramide er et polyeder med ligebenede trekanter som sider og en grundflade, som typisk er kvadratisk. Den er den form, vi tænker på, når vi forestiller os en ægyptisk pyramide.
 Diamanter bliver ofte slebet, så hele overfladen udgøres af plane flader, såkaldte facetter. De er eksempler på genstande med form som ikke-regulære polyedre.
 Den Sorte Diamant er en bygning udformet som et polyeder sammensat af firkanter, som ikke er regulære.

Eksterne henvisninger 

 
Geometriske former
Stille dage i Clichy

Stille dage i Clichy er en dansk film fra 1970 med manuskript og instruktion af Jens Jørgen Thorsen efter en roman af Henry Miller.

Filmmusikken var sammensat af en række kendte artister, herunder Country Joe McDonald, Ben Webster og det danske band Young Flowers.

Medvirkende
Ulla Lemvigh-Müller
Lisbet Lundquist
Avi Sagild
Olaf Ussing
Jens Jørgen Thorsen
Klaus Pagh
Elsebeth Reingaard
Gitte Reingaard
Maria Stenz
Paul Valjean
Wayne Rodda
Louise White
Noemie Roos
Ben Webster
Petronella
Susanne Krage
Anne Kehler
Françoise Hesselmann
Maj Wechselmann
Jens Jørgen Thorsen
Klaus Pagh

Eksterne henvisninger 
 

Danske film fra 1970
Film baseret på bøger
Spillefilm fra Danmark
Erotiske film fra Danmark
Ang.: Lone

Ang.: Lone er en dansk film fra 1970, instrueret af Franz Ernst, der også har skrevet manuskriptet med Charlotte Strandgaard. Den fortæller om en ung pige, der stikker af fra et opdragelseshjem og følger hendes sociale deroute.

Medvirkende 
 Pernille Kløvedal
 Steen Kaalø
 Katrine Jensenius
 Flemming Dyjak
 Kim Larsen
 Lisbet Lundquist
 Gitte Reingaard

Eksterne henvisninger 
 

Dramafilm fra Danmark
Danske film fra 1970
Bodilprisen for bedste danske film
Film instrueret af Franz Ernst
Anna (film fra 2000)

Anna er en dansk film fra 2000, skrevet og instrueret af Erik Wedersøe efter en roman af Klaus Rifbjerg.

Handling 
Filmen Anna er et portræt af en kvinde. Men det er også en historie om to meget forskellige menneskers drøm om frihed - en drøm - en længsel, som fører dem på en hæsblæsende tur op gennem Europa forfulgt af politi, mord og kærlighed. Ambassadørfruen Anna beslutter sig for at forlade Marokko og sin stræbsomme ægtemand Tom - hun vil rejse hjem for at forberede en skilsmisse. I flyveren møder hun den unge danske narkokurer Schwer, som - under ledsagelse af en dansk politimand - er på vej hjem til en lang fængselsstraf. Et øjebliks kådhed, et indfald - får katastrofale følger for dem begge.

Medvirkende 
Pernilla August
Jesper Christensen
Ann-Mari Max Hansen
Lise-Lotte Norup
Søren Pilmark
Waage Sandø

Noter

Eksterne Henvisninger 

Danske film fra 2000
Dramafilm fra Danmark
Film baseret på bøger
Knud Andersen (forfatter)

Knud Andersen (11. september 1890 – 1. juni 1980), er født på Djursland, var oprindelig sømand, tog skibsførereksamen på Fanø Navigationsskole men kunne efterfølgende ikke få udstedt sønæringsbevis pga. farveblindhed. Blev poet og forfatter, og debuterede i bogform med digte i 1923. Skrev særdeles indlevende, følsomt og stærkt om havet – blandt andet om sine rejser med skibet "Monsunen" – en tidligere fiskesmakke, som Knud Andersen og hans besætning nåede vidt omkring med på trods af små midler.

I 1916 giftedes han med Helga Marie Thorn, som han fik tre børn med; de blev kaldt Fisken, Kulingen og Doktoren. Han giftedes på nyt i 1934 med Kirsten Gjørup. Hans ældste barn, datteren Fisken, som i virkeligheden hedder Lis Andersen, skrev blandt flere bøger også en om en sejlads med skibet Monsunen: Da vi boede paa Atlanterhavet i Fiskekutteren Monsunen.

Forfatterskabet (Bibliografi) 

 1923 "Sange og Syner", digte
 1924 "Havet"
 1927 "Brændig"
 1928 "Perlemor"
 1929 "Ved det yderste hav"
 1931 "Med Monsunen på Atlanterhavet"
 1933 "Elleve maaneder på havet og een i havn"; om en jordomsejling med Monsunen
 1935 "Fra armod til rigdom"
 1936 "Højvande ved Dover"
 1941 "Hugo fra havet"
 1942 "Langfarerens nattevagter"

Eksterne links 
 
 
 Knud Andersen på Dansk Forfatterleksikon

Rejsebogsforfattere fra Danmark i 1900-tallet
Digtere fra Danmark
Dansksprogede forfattere fra Danmark
Grethe Ingmann

Grethe Ingmann tidl. Grethe Clemmensen (17. juni 1938 i København – 18. august 1990 i Frederikssund) var en dansk sangerinde.

Grethe Clemmensen debuterede som 17-årig i The Malihini Hawaiians, og kort efter sang hun med Jørn Grauengaard og hans trio.

Hun sang primært pop og jazz og var gift med Jørgen Ingmann fra 1956 til 1975.
Sammen vandt parret i 1963 Det internationale Melodi Grand Prix i London med Dansevise. Både i tiden med og efter Jørgen Ingmann blev det til en lang række indspilninger i mange stilarter.

Grethe Ingmann døde den 18. august 1990 på Frederikssund Sygehus, efter hun fik konstateret leverkræft. Fire dage senere blev hun begravet på Sundby Kirkegård.

Se også 
 Grethe og Jørgen Ingmann

Referencer

Eksterne henvisninger 
 
 

Sangere fra Danmark
Deltagere ved Dansk Melodi Grand Prix 1980
Popsangere
Danmarks Eurovision Song Contest-deltagere
Deltagere ved Eurovision Song Contest 1963
Deltagere ved Dansk Melodi Grand Prix 1978
Deltagere ved Dansk Melodi Grand Prix 1979
Ionbinding

En ionbinding er en kemisk binding mellem ioner.

En ion opstår ved at atomer eller molekyler afgiver eller optager en eller flere elektroner fra et andet atom eller molekyle. Herefter tiltrækkes positive og negative ioner af hinanden. På den måde bliver der skabt en ionbinding mellem de nye negative og positive ladede ioner. Positive ioner er indikeret med et + i toppen. Negative ioner er indikeret med et - i toppen. Negative ladede ioner har optaget en eller flere elektroner og positivt ladede ioner har afgivet en eller flere elektroner.

I atomer er de elektroner, der omkredser atomkernen, ordnet i såkaldte skaller, der hver har plads til et bestemt antal elektroner. Da atomerne ifølge oktetreglen "foretrækker" at have den yderste skal (der har indflydelse på atomets kemiske reaktionsevne) fyldt til det maksimale antal elektroner, ses det ofte at atomer (især af reaktionsivrige stoffer) optager eller afgiver elektroner  for at opnå, at den yderste (tilbageværende) skal indeholder det størst mulige antal elektroner. Derved bliver atomerne elektrisk ladede, dvs. to sådanne ioner med elektrisk ladning af forskellige fortegn vil tiltrækkes og knytte sig til hinanden på grund af den elektriske tiltrækning mellem dem.

For eksempel er køkkensalt (ca. 97% natriumchlorid) en sammensætning af Na+- og Cl--ioner i forholdet 1:1. Da det neutrale natriumatom har en elektron "i overskud" i forhold til oktetreglen, kan den "overskydende" elektron med fordel afgives til chloratomet, som tilsvarende "mangler" en. En sådan kemisk forbindelse af ioner, bundet sammen af ionbindinger, kaldes for salt.

Kemisk binding
Rapsolie

Rapsolie er en vegetabilsk olie som udvindes af rapsfrø fra rapsplanten. Olien har en relativt neutral, nøddeagtig smag og er blevet et vigtigt alternativ til andre madolier med et relativt højt indhold af umættede fedtsyrer, omega-6-fedtsyrer og omega-3-fedtsyrer, specielt alfalinolensyre, AFA, der i kroppen omdannes til eicosapentaensyre, EPA, og en lille mængde kan omdannes igen til docosahexaensyre, DHA, en vigtig del af fosfolipiderner i sædceller, hjerne og øjets nethinde. AFA reducerer også mængden af triglycerider i blodet og mindsker risikoen for hjerte-kar-sygdomme.

I dag er det muligt at udvinde olien ved koldpresning der er en mere skånsom metode end varmpresning. 

Olietypen anvendes også som biobrændsel i en del europæiske lande, dog kun i begrænset omfang i Danmark.  Rapsolien kan laves om til benzin, som forhandles på enkelte tankstationer.

Eksterne links 
 Giftfri rapskage til danske svin og fjerkræ. Videnskab.dk

Madolier
Vegetabilske olier
Vedvarende brændstoffer og brændsler
Raps
Bryan Adams

Bryan Guy Adams (født 5. november 1959 i Kingston, Ontario) er en canadisk sanger, guitarist og komponist.

Bryan Adams pladedebuterede i 1980 med albummet Bryan Adams, men hans gennembrud kom først i 1983 med det tredje album, Cuts Like a Knife, der solgte til platin i USA. Endnu større succes fik hans næste album, Reckless fra 1984, der bl.a. indeholdt hits'ne "Run to You", "Heaven" og "Summer of '69".

I 1991 udgav Adams singlen "(Everything I Do) I Do It for You", der salgsmæssigt er hans ubetinget største hit. Singlen var nummer et i 17 uger på den amerikansk salgshitliste, i 16 uger på den britiske og i 39 uger på den canadiske. Singlen slog dermed rekorden for længste placering på førstepladsen på alle tre hitlister.  Sangen var desuden temasang til filmen Robin Hood - Den Fredløse. Senere på året blev sangen udgivet på Adams' sjette studiealbum, Waking Up the Neighbours, der bl.a. også indeholdt nummer et-singlen "Can't Stop This Thing We Started".

Bryan Adams fortsatte med at lave filmmusik. I 1993 indspillede han sammen med Rod Stewart og Sting temasangen til De Tre Musketerer, "All For Love", og i 1996 var det "Have You Ever Really Loved a Woman?", der var temasang til Don Juan DeMarco, begge blev nummer et-singler i USA. I alt er Bryan Adams' sange blevet brugt i 19 spillefilm.

I 1996 udkom Adams' syvende studiealbum 18 til I Die, der også gav ham et par mindre hits. I 1997 fik han en aften på MTV Unplugged, hvilket senere blev udgivet som en plade.

I 1998 fik han sammen med Melanie C (fra Spice Girls) et hit med sangen "When You're Gone". I 2005 genindspillede han sangen med Pamela Anderson. Genindspilningen fandt sted i forbindelse med udgivelsen af Adams' opsamlingsalbum Anthology.

Desuden har Bryan Adams indspillet duetter med Tina Turner, Barbra Streisand, Chicane og Bonnie Raitt. Bryan Adams var også med på guitar og vokal på numrene "Empty Spaces" og "Young Lust", da Roger Waters sammensatte en større skare kendisser for at lave en historisk opsætning af The Wall i Berlin i 1990.

Med over 55 millioner solgte albums, er Bryan Adams Canadas bedst sælgende mandlige solist nogensinde.

Diskografi

Referencer 

Sangere fra Canada
Komponister fra Canada
Rockguitarister
Har spillet på Roskilde Festival
Veganere
Guitarister fra Canada
Verdensrekordindehavere
Canadiere i 1900-tallet
Canadiere i 2000-tallet
Registreret alternativ behandler

Registreret alternativ behandler (RAB) er en titel for alternative behandlere som opfylder bestemte krav. Den blev indført den 1. juni 2004. RAB-ordningen er en branche-administreret registreringsordning, som skal styrke danskernes sikkerhed ved brug af alternativ behandling. RAB-ordningen er ikke en godkendelse af alternative behandlingsformer, men alene en registrering af de alternative behandlere. 

På Styrelsen for Patientsikkerheds hjemmeside kan man søge efter autoriserede behandlere samt alternative behandlerorganisationer, der er blevet godkendt som registreringsansvarlige brancheorganisationer.

Ikke en godkendelse eller blåstempling 
Styrelsen for Patientsikkerhed tager ikke stilling til den eller de behandlingsformer, som foreningernes ansøgninger omfatter, eller de behandlere, som foreningerne registrerer. Der er altså ikke tale om en godkendelse af behandlingsformer eller behandlere. Der er således ikke tale om en blåstempling fra styrelsens side af hverken behandlingsformer eller behandlere. 

En person, der uden autorisation udøver virksomhed på et sundhedsfagligt område, der er forbeholdt autoriserede personer, straffes med bøde eller fængsel i indtil 4 måneder. Det er således fortsat strafbart at optræde som læge og behandler uden at have autorisation.

Eksterne henvisninger 
 Sundhedsstyrelsen 
 Kræftens Bekæmpelse

Referencer

Titler
Alternativ behandling
Stillingsbetegnelser inden for sundhed
Småbiotop

Småbiotoper er en samlebetegnelse for kulturlandskabets mere eller mindre oversete restområder. De dækker ofte begrænsede arealer, og det er grunden til, at de kaldes småbiotoper. I og med at der er tale om restområder (hjørner, kanter, skrænter eller huller) er de ofte helt udyrkede, omend stærkt påvirkede af den dyrkning, som foregår i nærheden.

I den danske Lov om drift af landbrugsjorder er begrebet defineret i paragraf 2:

Småbiotoperne rummer i sig selv vigtige bestande af planter og dyr, som er truede med udryddelse i det dyrkede landskab. desuden tjener de som spredningskorridorer for et stort antal arter, som ellers kan have besvær med at trænge frem til egnede levesteder tværs gennem den menneskeskabte infrastruktur: veje, jernbaner, bebyggede områder osv. Derfor gøres der et stort arbejde med at beskytte og pleje disse vigtige, økologiske "øer" i et ellers meget menneskedomineret landskab.

Eksempler på småbiotoper
 Dam
 Gravhøj
 Grøftekant
 Krat
 Markskel
 Ruin
 Skrænt
 Stendige
 Vandløb

Kilder og henvisninger

Natur
Biologi
Økologi
Bogholder

En bogholder står for at opsamle data – bogføre – til udarbejdelse af regnskaber. Tidligere førtes regnskabet i bøger (hovedbogen blev holdt ajour) – heraf titlen – nu sker det altovervejende under anvendelse af edb / IT og i de senere år via internettet. Selve arbejdet med bogføringen kombineres ofte med forberedelse af bogføringsmaterialet som fx beregning af løn og skat og rente- og rabatberegninger. Opgaven at tjekke for betalinger ligger som regel også hos en bogholder.

Titlen som bogholder er ikke en decideret uddannelse, og titlen er heller ikke beskyttet.

En bogholder har gerne en multifunktionel position, nemlig som økonomiassistent, regnskabsassistent og konsulent - sidstnævnte fordi en bogholder kan være lige så god til at rådgive, som en konsulent kan.

For at mindske risikoen for besvigelser søger man at holde funktionerne for bogholder skilt på forskellige personer, hvis den virksomhed, der føres regnskab for, er af en vis størrelse. Som overordnet kan en bogholder have en regnskabschef / økonomidirektør. Som underordnet kan en bogholder have en bogholderassistent eller regnskabsassistent.

Et beslægtet arbejde udføres af en kasserer.

Organisationer 

Der findes i Danmark mindst to foreninger der repræsenterer bogholdere
 FFB Foreningen Freelance bogholdere, etableret i 2004. Disse medlemmer er, som krav for medlemskab, forsikret mod svig af kunder. 
 FDBR Foreningen Danske bogholdere og regnskabskonsulenter,  etableret i 2015

Se også 
 Bogføringsfirma

Eksterne henvisninger 

Stillingsbetegnelser
Regnskabsvæsen
Dataindsamling
Practical joke

En practical joke er en halvt humoristisk, halvt ondskabsfuldt spøg. Den har til formål at narre et offer i en latterlig eller pinlig situation. Den adskiller sig fra bedrageri ved, at der ikke er tale om at franarre nogen noget. Det er bare meningen, at offeret skal føle sig til grin.

"Practical" refererer til, at spøgen er konkret.
Practical jokes kan være simple tricks som en mønt limet fast til vejen eller en spand vand over en halvåben dør. Eller de kan være mere avancerede som cambridgestudenters flytning af en bil til toppen af en høj bygning

Nytårsløjer med at hejse en havelåge op i flagstangen er en practical joke.

Det er "aprilsnar" også: der er løgnehistorier fortalt den 1. april. Historien skal være så konkret, at offeret plumper i og bliver "arilsnar". Fx "nyheden" om at dronningen abdicerer og flytter til Henrik i Sydfrankrig. Tror offeret på den, er han "aprilsnar!" Det er nemmest, hvis offeret har glemt datoen

Skjult kamera i TV's Smil, du er på (på engelsk Candid Camera) er baseret på grundideen i practical jokes. Konceptet går ud på at narre en person ved at planlægge en historie, som sætter ham i en absurd situation, der skaber forlegenhed, fornærmelse eller munterhed. Det hele filmes og vises som tv-underholdning.

Se også 
 Spøg og skæmt

Fodnoter 

Humor
Siv

Siv (Juncus) er stauder med opret vækst og glatte stængler. Bladene runde eller rendeformede i tværsnit, og de har åbne bladskeder. De 3-tallige blomster er vindsbestøvede. Frugterne er kapsler. Her nævnes kun de arter, som er vildtvoksende i Danmark.

 Spidsblomstret siv (Juncus acutiflorus)
 Sodsiv (Juncus alpinoarcticus) – en gruppe af nærtstående arter
 Sandsiv (Juncus anceps)
 Glanskapslet siv (Juncus articulatus)
 Klitsiv (Juncus balticus)
 Tudsesiv (Juncus bufonius)
 Liden siv (Juncus bulbosus)
 Fin siv (Juncus capitatus)
 Fladstrået siv (Juncus compressus)
 Knopsiv (Juncus conglomeratus)
 Lysesiv (Juncus effusus)
 Harrild (Juncus gerardi)
 Blågrå siv (Juncus inflexus)
 Dværgsiv (Juncus pygmaeus)
 Klægsiv (Juncus ranarius)
 Børstesiv (Juncus squarrosus)
 Butblomstret siv (Juncus subnodulosus)

I almindelig tale vil man ofte høre flere af rørsumpens planter benævnt som "siv", heriblandt også slægterne tagrør og kogleaks m.fl.
Soldaterkammerater (flertydig)

Soldaterkammerater er en dansk film-serie, omfattende følgende seks film:
 Soldaterkammerater dansk film fra 1958
 Soldaterkammerater rykker ud dansk film fra 1959
 Soldaterkammerater på vagt dansk film fra 1960
 Soldaterkammerater på efterårsmanøvre dansk film fra 1961
 Soldaterkammerater på sjov dansk film fra 1962
 Soldaterkammerater på bjørnetjeneste dansk film fra 1968
Bitteragurk

Bitteragurk (Kinesisk skrift: 苦瓜; Pinyin: kǔguā) eller Karela (fra Hindi) er en frugt (botanisk set et bær, i forbindelse med madlavning anses den for at være en grønsag) der vokser på den tropiske og subtropiske plante Momordica charantia der tilhører Græskar-familien. Den har fået sit navn fordi den har en meget bitter smag.

Den bruges ofte i kinesisk madlavning.

Nytteplanter
Gasstøddæmper

En gasstøddæmper er en støddæmper, der indeholder olie, som kan begynde at skumme og dermed miste noget af sin virkning. For at forhindre dette, kan der desuden anvendes gas. Gassen danner en pude, der forhindrer skumdannelse og holder olien under tryk. Gasstøddæmpere giver bilen et bedre vejgreb, rullestabilitet og komfort.

Fluidmekanik
Tribologi
Støddæmpere
Gasser
G-lader

En G-lader er en gaskompressor udviklet af Volkswagen. G-laderen trækkes af motorens krumtapaksel, og dens fordel er, at den giver et ladetryk allerede ved lave motoromdrejninger i modsætning til turboladeren, som først giver tryk ved noget højere omdrejninger, idet dens skovlhjul drives af udstødningsgassen.

Både G-laderens hus og dens rotor er spiralformet. Når motoren kører, bevæger den roterende spiral sig i en ellipsebane i det spiralformede hus.

Princippet er det samme som anvendes i scroll-kompressorer, der hovedsaligt bruges i køleindustrien.

Motordele
VAG-motorer